CELEX: C2006/165/43
Language: fi
Date: 2006-07-15 00:00:00
Title: Asia C-237/06 P: Valitus, jonka Guido Strack on tehnyt  28.5.2006  yhteisöjen ensimmäisen oikeusasteen tuomioistuimen asiassa T-4/05, Guido Strack v. Euroopan yhteisöjen komissio,  22.3.2006  antamasta määräyksestä

15.7.2006   
            
            
               FI
            
            
               Euroopan unionin virallinen lehti
            
            
               C 165/23
            
         Valitus, jonka Guido Strack on tehnyt 28.5.2006 yhteisöjen ensimmäisen oikeusasteen tuomioistuimen asiassa T-4/05, Guido Strack v. Euroopan yhteisöjen komissio, 22.3.2006 antamasta määräyksestä
   (Asia C-237/06 P)
   (2006/C 165/43)
   Oikeudenkäyntikieli: saksa
   Asianosaiset
   
      Valittaja: Guido Strack (edustaja: asianajaja L. Füllkrug)
   
      Muu osapuoli: Euroopan yhteisöjen komissio
   Valittaja vaatii, että
   
               —
            
            
               ensimmäisen oikeusasteen tuomioistuimen (ensimmäinen jaosto) 22.3.2006 antama määräys asiassa Guido Strack vastaan Euroopan yhteisöjen komissio (asia T-4/05) (1) on kumottava;
            
         
               —
            
            
               OLAF:n tutkinnan päättämistä asiassa OF/2002/0356 5.2.2004 tehty päätös ja kyseisen päätöksen perustana oleva lopullinen tutkintaraportti (Az.:NT/sr D(2003)-AC-19723-01687 05.02.2004) on kumottava;
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Valittaja väittää, että ensimmäisen oikeusasteen tuomioistuimen määräys on annettu menettelysääntöjen vastaisesti ja että sillä rikotaan Euroopan unionin virkamiestuomioistuimen perustamisesta 2 päivänä marraskuuta 2004 tehdyn neuvoston päätöksen 2004/752/EY, Euratom 3 artiklan 3 kohdan mukaista yhteisön oikeussääntöä. Valittajan mukaan valituksenalaisen määräyksen antamishetkellä ensimmäisen oikeusasteen tuomioistuin ei ollut asiassa toimivaltainen, koska edellä mainitun säännöksen nojalla sen olisi tullut siirtää joulukuusta 2005 lähtien asia T-4/05 virkamiestuomioistuimen käsiteltäväksi.
   Lisäksi valittaja väittää, että ensimmäisen oikeusasteen tuomioistuin jätti valituksenalaisen määräyksen perustelematta useiden kannekirjelmässä itsenäisesti esitettyjen kanneperusteiden osalta.
   Valittaja väittää myös, että ensimmäisen oikeusasteen tuomioistuin rikkoi yhteisön lainsäädäntöä tulkitsemalla virheellisesti henkilöstösääntöjen 90 artiklan 2 kohdassa ja 90 a artiklassa mainittua ”vastaisen toimenpiteen” käsitettä. Yhteisön lainsäädännön rikkominen johtuu itse käsitteen virheellisestä tulkinnasta, aikaisemman oikeuskäytännön huomioimatta jättämisestä, henkilöstösääntöjen 22 a, 22 b ja 43 artiklan ja fyysistä ja psyykkistä koskemattomuutta koskevan perusoikeuden sekä tehokkaan oikeussuojan periaatteen virheellisestä tulkinnasta ja vahingonkorvausvaatimuksen luonteen virheellisestä arvioimisesta.
   Lopuksi valittaja väittää, että kuten oikeudenkäyntiasiakirjoista ilmenee, ensimmäisen oikeusasteen tuomioistuimen rikkoi menettelymääräyksiä, sillä se arvioi tosiseikkoja virheellisesti, arvioi oikeudellisesti virheellisesti OLAF:in tutkintaa koskevia tosiseikkoja ja esitti ne epäjohdonmukaisesti määräyksen perusteluissa.
   
      (1)  EUVL C 121, s. 12.